Bryndís Ísfold Hlöðversdóttir er fyrrum borgarfulltrúi en hún hefur starfað við ráðgjöf og kennslu undanfarin ár . Bryndís Ísfold Hlöðversdóttir hefur verið ráðin forstöðumaður Samskipta og samfélags hjá Orkuveitu Reykjavíkur . Einingin er ný og hlutverk hennar er að sjá um samskipta - og markaðsmál hjá samstæðu Orkuveitu Reykjavíkur . Auk móðurfélagsins tilheyra henni dótturfyrirtækin Veitur , Orka náttúrunnar , Gagnaveita Reykjavíkur og CarbFix . Bryndís er með BA gráðu í stjórnmálafræði og BS gráðu í viðskiptafræði frá Háskóla Íslands . Þá lauk hún meistaragráðu í herferðastjórnun frá Fordham University í New York . Síðustu tvö árin hefur hún starfað sem ráðgjafi og við stjórnendaþjálfun hjá ráðgjafafyrirtækinu Aton . JL , meðal annars fyrir fyrirtæki innan samstæðu OR . Þá er hún aðjúnkt við Háskólann á Bifröst og kennir nemendum í Miðlun og almannatengslum við skólann . Bryndís Ísfold bjó og starfaði í Bandaríkjunum í fimm ár þar sem hún vann sem ráðgjafi fyrir frambjóðendur og félagasamtök , meðal annars á sviðum umhverfismála og mannréttindamála . Áður en hún fluttist utan starfaði hún hér á landi við almannatengsl og blaðamennsku . Bryndís var varaborgarfulltrúi og sat í ýmsum ráðum og nefndum hjá Reykjavíkurborg til ársins 2009 og gegndi starfi framkvæmdastjóra Já Ísland í rúm tvö ár . Starf forstöðumanns Samskipta og samfélags hjá OR var auglýst í október síðastliðnum og sóttu 55 um . Bryndís hefur störf um næstu mánaðamót .